paragraph_text: Kriogenij je geološki period koji je trajao od prije 850 do 635 milijuna godina. Vjerojatno najekstremnija ledena doba na Zemlji su se dogodila u ovom periodu. Ledeni pokrivač je u to vrijeme možda pokrivao cijeli planet. Kriogenij je ujedno i drugi geološki period ere neoproterozoika. Razdoblje prije kriogenija zove se tonij a razdoblje poslije ediakarij. Glavna nepoznanica iz ovog perioda je izraženost ledenih doba u ovom razdoblju. Nije pouzdano poznato dali su to bile regionalne ili globalne pojave.